The Bootleg Series Vol. 6: Bob Dylan Live 1964, Concert at Philharmonic Hall

The Bootleg Series Vol. 6: Bob Dylan Live 1964, Concert at Philharmonic Hall er en komplett innspilling av Bob Dylans «halloween»-show den 31. oktober 1964 på New Yorks Philharmonic Hall. Den ble utgitt i 2004.

Setlisten er dominert av Dylans protestsanger, inkludert «The Times They Are a-Changin'», «A Hard Rain's a-Gonna Fall» og «The Lonesome Death of Hattie Carroll». Joan Baez, en stor tilhenger av Dylan i hans tidlige karriere, synger duett sammen med Dylan på tre sanger, såvel som å synge én alene («Silver Dagger»). Dylan fremførte disse sangene sammen med tidlige versjoner av tre sanger som senere ble utgitt i albumet Bringing It All Back Home. Nye komposisjoner som «It's Alright Ma (I'm Only Bleeding)» og «Mr. Tambourine Man» viste at Dylan var på vei i en ny retning. Selv om han var på vei i en ny retning, ble Dylan fortsatt sett på som et symbol for borgerrettighets- og antikrigbevegelsen, og halloweenkonserten i 1964 fanget Dylan i overgangen.

Albumet debuterte på Billboard 200 den 17. april 2004 som nummer 28. Det ble fire uker på listen. Det nådde også nummer 33 i Storbritannia.

Forberedelser til The Bootleg Series Vol. 6

Da Dylan og Sony begynte å planlegge The Bootleg Series Vol. 6, var de ikke sikre på hva de skulle gi ut. Steve Berkowitz, en A&R-leder på Sony Music som jobbet med alle Bootleg Series-diskene sammen med Dylans kontor, stresset over at Dylans kontor var ferdig med brainstormingen og avgjørelsen til the Bootleg Series, og ikke Sony. Opptak av konserter holdt i Carnegie Hall og New Yorks Town Hall, begge i 1963, ble påtenkt til The Bootleg Series Vol. 6, ifølge Berkowitz, men de ble avslått.

Halloweenkonserten fra 1964 hadde tidligere blitt utgitt på bootlegs på vinyl og CD, men disse utgivelsene var mangelfulle og fra dårlige dubber fra miksepulten. The Bootleg Series Vol. 6 presenterte konserten i sin helhet for første gang fra de originale masterteipene.

Noen få kritikere, inkludert biografen Clinton Heylin, var ikke fornøyde. «Jeg har aldri sett på [halloweenshowet] som en opptreden», forklarte Heylin i et intervju over telefon. «Dylan er veldig fokusert når det gjelder hans nye sanger...Men det gamle materialet er han fullstendig lei av. Det er ikke en god opptreden. Han er tydelig stein...Konserten var et virkelig landemerke, ikke på en positiv måte, men på en negativ måte fordi det så ut som på den tiden at Dylan gikk av hengslene.»

Samlingen ble godt mottatt av de fleste kritikere, med NMEs Rob Fitzpatrick som ga den magasinets høyeste vurdering (10 av 10) og kalte den «utterly brilliant».

Sporliste
Alle sanger skrevet av Bob Dylan.

En (*) markerer en opptreden sammen med Joan Baez.

Disk en
«The Times They Are a-Changin'» – 3:29
«Spanish Harlem Incident» – 3:07
«Talkin' John Birch Paranoid Blues» – 4:06
«To Ramona» – 6:01
«Who Killed Davey Moore?» – 4:46
«Gates of Eden» – 8:32
«If You Gotta Go, Go Now (Or Else You Got to Stay All Night)» – 4:06
«It's Alright, Ma (I'm Only Bleeding)» – 11:26
«I Don't Believe You (She Acts Like We Never Met)» – 4:01
«Mr. Tambourine Man» – 6:33
«A Hard Rain's a-Gonna Fall» – 7:44

Disk to
«Talkin' World War III Blues» – 5:52
«Don't Think Twice, It's All Right» – 4:34
«The Lonesome Death of Hattie Carroll» – 6:57
«Mama, You Been on My Mind» – 3:35*
«Silver Dagger» – 3:47*
«With God on Our Side» – 6:17*
«It Ain't Me, Babe» – 5:11*
«All I Really Want to Do» – 4:01

Personell
Bob Dylan – Vokal, gitar, munnspill
Joan Baez – Vokal 
 - Produsent 
 - Produsent

Eksterne lenker   
 

Bob Dylan-album
Konsertalbum fra 2004